S-106/2023

Mál þetta höfðaði lögreglustjórinn á Vesturlandi með ákæru 15. mars 2023 á hendur ákærða, F-kk-þgf L-kk-þgf, kt...., Hjallalundi 11, Akureyri. Málið var dómtekið 13. júní 2023.

Í ákæruskjali er ákærða gefið að sök umferðarlagabrot „með því að hafa föstudaginn 19. ágúst 2022 ekið bifreiðinni UBD78, sviptur ökuréttindum og óhæfur til að stjórna henni örugglega vegna áhrifa áfengis (1,69 ‰ af vínanda greindist í blóðsýni), um Vesturlandsveg, skammt frá Grundartanga í Hvalfjarðarsveit.

Mál nr. 313-2022-18066

Telst þetta varða við 1. mgr. 58. gr., 1. mgr. sbr. 3. mgr. 49. gr., sbr. 95. gr. umferðalaga nr. 77/2019, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 99. og 101. gr. umferðarlaga nr. 77/2019, með síðari breytingum. “

Fyrirkall á hendur ákærða var birt honum 7. júní 2023. Við þingfestingu málsins 13. júní sama ár sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála, nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða teljast því sönnuð og réttilega heimfærð til laga í ákæruskjali.

Ákærði er fæddur í mars 1963. Samkvæmt framlögðu sakavottorði, dagsettu 1 3. júní 2023, var ákærða með dómi J-x-x t-x-x í Noregi, þann 22. maí 2019, gerð sektarrefsing og gert að sæta fangelsi í 30 daga fyrir vímuakstur. Þá gekkst ákærði undir sektarrefsingu með lögreglustjórasátt 14. október 2019, fyrir akstur undir áhrifum áfengis. Um leið var ákærði sviptur ökurétti í 2 mánuði frá sama degi að telja. Það brot ákærða var framið áður en framangreindur dómur frá 22. maí 2019 var kveðinn upp yfir ákærða og því um hegningarauka við þann dóm að ræða. Þá gekkst ákærði undir sektarrefsingu með lögreglustjórasátt 13. apríl 2021, fyrir akstur undir áhrifum áfengis og sviptur ökurétti í 5 ár frá sama degi að telja. Þ ann 17. febrúar 2022 hlaut ákærði dóm fyrir að aka sviptur ökurétti, undir áhrifum áfengis og slævandi lyfja. Refsing var ákveðin fangelsi í 30 daga og hann sviptur ökurétti ævilangt. Þá gerði ákærði tvær sáttir við lögreglustjórann á Norðurlandi eystra þann 14. október 2022 vegna aksturs sviptur ökurétti. Loks hlaut ákærði dóm þann 16. febrúar 2023 vegna aksturs sviptur ökurétti. Refsing var ákveðin fangelsi í 30 daga.

Brot ákærða nú voru framin áður en fyrrgreind mál frá 14. október 2022 og 16. febrúar 2023 var lokið. Því ber að gera ákærða hegningarauka sbr. 78. gr. almennra hegningarlaga.

Við ákvörðun refsingar er þess að gæta að ákærði hefur með dómi þessum fjórða sinn verið sakfelldur fyrir ölvunar- eða fíkniefnaakstur og í annað sinn verið sakfelld fyrir akstur svipt ökurétti.

Að öllu virtu þykir refsing ákærða, hæfilega ákveðin 60 daga fangelsi Með vísan til þeirra lagaákvæða sem greinir í ákæru ber að árétta ævilanga ökuréttarsviptingu ákærða.

Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til að greiða allan sakarkostnað samkvæmt yfirliti lögreglu svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, F-kk-nf L-kk-nf, sæti fangelsi í 60 daga.

Ákærði er sviptur ökurétti ævilangt.

Ákærði greiði 109.091 krónu í sakarkostnað G-kk-nf S-kk-nf